cyanic-selkie/wikianc huggingface dataset:
দীঘাপতিয়া রাজবংশ
প্রমদানাথ রায়
দীঘাপতিয়ার রাজপ্রাসাদে ১৮৭৬ খ্রিষ্টাব্দের জানুয়ারিতে প্রমদানাথ রায়ের জন্ম। তিনি রাজা প্রমথনাথ রায়ের জ্যেষ্ঠপুত্র। শৈশবেই তার পিতা রাজা প্রমথনাথ রায়ের মৃত্যুর হওয়ার কারণে ১৮৯৪ পর্যন্ত দীঘাপতিয়া জমিদারি কোর্ট অফ ওয়ার্ডসের তত্ত্বাবধানে ছিল। ১৮৯৪ খ্রিষ্টাব্দের ২৯ জানুয়ারি সাবালকত্ব অর্জনের পর তিনি জমিদারীর দায়িত্বভার গ্রহণ করেন। ১৮৯৮ খ্রিষ্টাব্দে ব্রিটিশ সরকার তাকে “রাজা” উপাধিতে ভূষিত করেন। সরকারী সিদ্ধান্তে রাজা প্রসন্ননাথ দাতব্য ঔষধালয় স্থানান্তরের প্রয়োজন হলে রাজা প্রমদানাথ রায় নতুন ভবন নির্মাণের যাবতীয় ব্যয়ভার বহন করেন। উপরন্তু তিনি হাসপাতাল নির্মাণের জন্য প্রয়োজনীয় ভূমি দান করেন। পরহিতকর এই জমিদার হাসপাতালে স্বীয় পিতামহী রাণী ভবানীর নামে একটি মহিলা ওয়ার্ড নির্মাণ করে দেন। তিনি জমিদারির অন্তর্গত বনাগাঁতিতে একটি দাতব্য ঔষধালয় স্থাপন করেছিলেন।
রাজা প্রমদানাথ রায় একজন বিদ্যোৎসাহী নৃপতি ছিলেন। তিনি রাজশাহী কলেজে একটি ছাত্রাবাস নির্মাণ করে দেন। এছাড়াও তিনি ছাত্রদের জন্য অনেকগুলো বৃত্তি প্রবর্তন করেন। দীঘাপতিয়ার বিদ্যালয়েও উচ্চশিক্ষার জন্য তিনি বৃত্তি প্রবর্তন করেন। রাজশাহীর রেশমের কার্য শিক্ষার বিদ্যালয়ে তিনি তখনকার সময়ের পাঁচ হাজার টাকা মূল্যমানের ভূমিদান করেন। উপরনতু রামপুর বোয়ালিয়ার আদর্শ কৃষিকার্য ব্যবস্থা প্রবর্তনের নিমিত্ত ভূমি দান করেন।
১৮৯৭ খ্রিষ্টাব্দে সংঘটিত ভূমিকম্পে দীঘাপতিয়ার রাজভবনের বিশেষ ক্ষতি হয়েছিল। এসময় রাজাবাহাদুর রাজা প্রমদানাথ রায় বহু অর্থ ব্যয়ে রাজপ্রসাদ নির্মাণ করেন। কলকাতা এবং নাটোরে তিনি রাজভবন নির্মাণ করেন। রাজাবাহাদুর প্রমদানাথ রাজশাহী অ্যাসোসিয়েশনের সভাপতি, বঙ্গীয় জমিদার সভার অন্যতম প্রতিষ্ঠাতা ও অবৈতনিক সম্পাদক হিসেবে দায়িত্ব পালন করেন। তিনি পূর্ববঙ্গের ভূতপূর্ব ছোটলাট স্যার ল্যান্সলেট হেয়ার-এর স্মৃতি রক্ষাকল্পে ২৫০ টাকা দান করেন। ১৯১০ খ্রিষ্টাব্দে কলকাতায় রাজ প্রতিনিধি লর্ড মিণ্টো-র প্রস্তর মূর্তি স্থাপনার্থে তিনি ৫০০ টাকা দান করেন।
ব্রিটিশ সরকারের সঙ্গে তিনি ঘনিষ্ঠ সম্পর্ক বজায় রেখেছিলেন। তিনি ১৯১১ খ্রিষ্টাব্দে “পূর্ববঙ্গ ও আসাম” প্রদেশের জমিদার সম্প্রদায় কর্তৃক ছোটলাটের ব্যবস্থাপক সভার সভ্য নির্বাচিত হন। ১৯১১ খ্রিষ্টাব্দে কলকাতা শহরের নবীন ভারতেশ্বর মহামান্য পঞ্চম জর্জ ও রাণীর সংবর্ধনার আয়োজনের জন্য ২৫০০ টাকা দান করেন। ১৯১২ খ্রিষ্টাব্দে ৪ জানুয়ারি কলিকাতার লাটভবনে ভারত সম্রাট ও তৎমহিষীর একটি সভায় মুর্শিদাবাদের নবাব বাহাদুর দীঘাপতিয়ারাজকে সম্রাটের নিকট পরিচিত করিয়ে দেন।
১৯১২ খ্রিষ্টাব্দে বারাণসীধামের হিন্দু বিশ্ববিদ্যালয়ের জন্য ৫০০ টাকা দান করেন রাজা বাহাদুর প্রমদানাথ রায়। তিনি স্বর্গীয় পিতা প্রতিশ্রুতি অনুসারে ছয় হাজার টাকা ব্যয় করে প্রমথনাথ বালিকা বিদ্যালয়ের জন্য একটি মনোরম ভবন নির্মাণ করে দেন। অধিকতর ঐ বিদ্যালয়ের গাড়ি ঘোড়া ক্রয়ার্থে এক হাজার টাকা দান করেন। রাজশাহী কলেজে “দ্রবময়ী হিন্দু বোর্ডিং” নামে একটি ছাত্রাবাস নির্মাণকল্পে প্রমদানাথ রায় ১২০০০ টাকা দান করেন।
শোয়ার্জশিল্ড ব্যাসার্ধ
আলোক ফোটন কৃষ্ণবিবরের যে ব্যাসার্ধের বাইরে যেতে পারে না, তাকে শোয়ার্জশিল্ড ব্যাসার্ধ (Schwarzchild Radius) বলা হয়। প্রবর্তক কার্ল শোয়ার্জশিল্ড এর নামানুসারে এর নামকরণ করা হয়েছে। \,M ভরের একটি বস্তুর ব্যাসার্ধ যদি \,2GM/c^2 হয়, যেখানে G হলো সার্বজনীন মহাকর্ষ ধ্রুবক এবং c হলো আলোর দ্রুতি, তাহলে এর থেকে কোন ফোটনই বেরিয়ে যেতে পারে না। এই ব্যাসার্ধ কৃষ্ণবিবরের একটি সীমানাকে সূচিত করে যাকে ঘটনা দিগন্ত বলা হয়। সাধারণ আপেক্ষিকতত্ত্ব থেকে প্রাপ্ত ক্ষেত্র সমীকরণকে আধানশূন্য এবং অঘূর্ণায়মান কোন নক্ষত্রের জন্যে সমাধান করলে এই ব্যাসার্ধের মান পাওয়া যায়।
এই সূত্রটি পৃথিবী,সূর্য অথবা যেকোনো বস্তুর ক্ষেত্রে প্রযোজ্য। যদি এই সূত্র দিয়ে সূর্যের শোয়ার্জশিল্ড ব্যাসার্ধ বের করা হয়, তবে যে ব্যাসার্ধ পাওয়া যাবে সেটির ভিতর সূর্যের ভরকে প্রবেশ করাতে পারলে একটি কৃষ্ণগহ্বর তৈরি করা সম্ভব।
এশিয়ান হকি চ্যাম্পিয়নস ট্রফি
এশিয়ান হকি চ্যাম্পিয়নস ট্রফি হল একটি বাৎসরিক হকি ক্রীড়া প্রতিযোগিতা, যা ২০১১ সালে এশিয়ান হকি ফেডারেশন কর্তৃক চালু হয়। এ প্রতিযোগিতার বৈশিষ্ট্য হল এতে এশিয়ান গেমসের শীর্ষে অবস্থান করা ছয়টি দল রাউন্ড রবিন পদ্ধতিতে প্রতিদ্বন্দ্বিতা করে। এশিয়ান হকি চ্যাম্পিয়নস ট্রফির সবচেয়ে সফল দল হল পাকিস্তান ও ভারত : পাকিস্তান এবং ভারত উভয়ে দুইবার করে শিরোপা জিতেছে।
পুরুষদের
সর্বাধিক সফল দল
দলের উপস্থিতি
মহিলাদের
দলের উপস্থিতি
গঙ্গাখেদ
গঙ্গাখেদ (Gangakhed) ভারতের মহারাষ্ট্র রাজ্যের পারভানি জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে গঙ্গাখেদ শহরের জনসংখ্যা হল ৪০,৪১২ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬০%। পুরুষদের মধ্যে সাক্ষরতার হার ৬৮% এবং নারীদের মধ্যে এই হার ৫২%। সারা ভারতের সাক্ষরতার হার ৫৯.৫%, তার চাইতে গঙ্গাখেদ এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
অলিম্পিকে সুইজারল্যান্ড
সুইজারল্যান্ড আধুনিক অলিম্পিক গেমসের শুরু থেকে এ পর্যন্ত আয়োজিত সকল গেমসে অংশগ্রহণ করেছে। সুইজারল্যান্ড অস্ট্রেলিয়ার মেলবোর্নে অনুষ্ঠিত ১৯৫৬ গেমস বয়কট করে। তার পূর্বে সুইডেনের স্টোকহোমে ঘোড়দৌড়ের অংশগ্রহণ করে, যাতে একটি ব্রোঞ্জ পদক জিতেছিল।
সুইজারল্যান্ডের ক্রীড়াবিদগন গ্রীষ্মকালীন অলিম্পিক গেমসে ১৮৫টি এবং শীতকালীন অলিম্পিক গেমসে ১৩৮টি পদক জিতেছে।
সুইজারল্যান্ডের জাতীয় অলিম্পিক কমিটি ১৯১২ সালে গঠিত হয় এবং একই বছর আইওসির স্বীকৃতি পায়।
টাউঙ্গু
টাউঙ্গু (বর্মী: တောင်ငူမြို့; স'গাও কারেন: တီ အူ; টউঙ্গু হিসেবেও লেখা হয়) ইয়াঙ্গুন থেকে ২২০ কিলোমিটার দূরে মিয়ানমারের বাগো অঞ্চলের একটি শহর। এর পূর্ব এবং পশ্চিমে পর্বতমালা আছে এবং এটি বাগো অঞ্চলের উত্তর-পূর্ব প্রান্তে অবস্থিত। এই শহরের প্রধান শিল্প হলো বনজ পণ্য। পাহাড়ে সেগুনসহ অন্যান্য কাঠ পাওয়া যায়।
টউঙ্গু রাজবংশের জন্য শহরটি বর্মী ইতিহাসে বিখ্যাত। এই রাজবংশ ১৬শ থেকে ১৮শ শতাব্দী পর্যন্ত ২০০ বছরেরও বেশি সময় মিয়ানমার শাসন করে। টাউঙ্গু ১৫১০-১৫৩৯ এবং ১৫৫১-১৫৫২ সালে বার্মার রাজধানী ছিল।
টাউঙ্গু শহর হলো সামরিক বাহিনীর দক্ষিণ কমান্ড বিভাগ অঞ্চলের কেন্দ্রীয় কমান্ড। হানতাওয়াদি ইউনাইটেড ফুটবল ক্লাব টাউঙ্গুতে অবস্থিত।
টাউঙ্গুর পালি নাম হলো কেতুমাদি (ကေတုမဒီ)।
ইতিহাস
দক্ষিণ দিকে সম্প্রসারণের অংশ হিসাবে পাগান সাম্রাজ্যের শেষের দিনগুলোতে ১২৭৯ সালে টাউঙ্গু প্রতিষ্ঠিত হয়েছিল। ১২৮৭ সালে পাগান সাম্রাজ্যের পতনের পরে, টাউঙ্গু মিনসেইং রাজ্য এবং পরে পিন্যা রাজ্যের অধীনে আসে। ১৩৫৮ সালে টাউঙ্গু সাফল্যের সাথে বিদ্রোহ করেছিল এবং ১৩৬৭ সাল পর্যন্ত স্বাধীন থাকে। এরপর আভা রাজ্যের নামমাত্র অংশ হয়ে যায়। এর শাসকরা বৃহত্তর আভা ও হানতাওয়াদি রাজ্যের মধ্যে বিরোধ সৃষ্টি করে স্বায়ত্তশাসন বজায় রেখেছিল। ১৪৭০ সালে, আভা আরও একটি বিদ্রোহ বাতিল করে এবং বিদ্রোহকে পরাজিতকারী জেনারেল, সিথু কিয়াউতিনকে গভর্নর হিসেবে পদোন্নতি দেন। সিথু কিয়াউতিনের নাতি মিংগি নিয়ো ১৪৮৫ সালে টাউঙ্গুর গভর্নর হন। মিংগি নিয়োর নেতৃত্বে রাজত্বটি শক্তিশালী হয়ে ওঠে। ১৫১০ সালের অক্টোবরে মিংগি নিয়ো আনুষ্ঠানিকভাবে আভা থেকে বিচ্ছিন্ন হয়ে টাউঙ্গু রাজ্য প্রতিষ্ঠা করেন।
মিংগি নিয়ের উত্তরসূরীরা তাবিনেশোয়েহতি এবং বায়িনাউং দক্ষিণ-পূর্ব এশিয়ার ইতিহাসের বৃহত্তম সাম্রাজ্য প্রতিষ্ঠা করেছিল। তবে টাউঙ্গু বেশিদিন রাজধানী ছিল না। ১৫৯৯ সালে তাবিনেশোয়েহতি রাজ্যের রাজধানী পেগুতে (বাগো) স্থানান্তরিত করেন। ১৫৯৯ সালে টাউঙ্গুর দ্বিতীয় ভাইসরয় মিনিয়ে থিহাথু নিজেকে রাজা হিসেবে ঘোষণা করার পর শহরটি স্বল্প সময়ের জন্য আবারও একটি রাজধানী হয়। ১৫৯৯ সালের ডিসেম্বরে, পর্তুগিজ সৈন্যদের সহায়তায় আরাকানিজ সেনাবাহিনীর সহযোগিতায় টাউঙ্গুর বাহিনী বাগোকে আক্রমণ করে। ১৬০৯ সালে নাটশিনাউং যখন টাউঙ্গুর সিংহাসনে আরোহণ করে, তখন বিদ্রোহী নগররাষ্ট্র আরও দশ বছর ধরে স্বাধীন ছিল। পরের বছর, রাজা আনউকপেটলুন টাউঙ্গুকে দখল করেছিলেন এবং শাসকদের বংশের অবসান ঘটিয়েছিলেন। কিছু দৃশ্যমান ঐতিহাসিক নিদর্শন এখনো আছে। দক্ষিণ প্রাচীরের অংশ ব্যতীত ইটের শহরের প্রাচীরের চারদিক এখনো রয়েছে। ৯.৬ মিটার প্রশস্ত দুর্পগরিখার শুধুমাত্র পূর্ব দিকের একটি অংশটি এখনও বজায় রয়েছে।
উনিশ শতকের মাঝামাঝি সময়ে, টাউঙ্গু কোনবাউং রাজদের দ্বারা নিযুক্ত স্থানীয় গভর্নর দ্বারা পরিচালিত ছিল। টাউঙ্গু জেলাতে আজকের প্যিনমানা (এবং নাইপ্যিডাও) অঞ্চল সহ ৫২টি ওয়ার্ড ছিল। দ্বিতীয় অ্যাংলো-বার্মিজ যুদ্ধের পরে জেলাটিকে দুইভাগে বিভক্ত করা হয়েছিল। ব্রিটিশরা টাউঙ্গু শহর সহ দক্ষিণের অর্ধেক অংশ দখল করেছিল এবং প্যিনমানা ও ইলা সহ উত্তর অংশটি বর্মীদের নিয়ন্ত্রণে ছিল।
১৯৪০ সালে, ব্রিটিশ রয়্যাল এয়ার ফোর্স শহরের উত্তরে একটি বিমানঘাঁটি তৈরি করেছিল। এই বিমানঘাঁটি ১৯৪১ সালের আগস্ট থেকে ফেব্রুয়ারি ১৯৪২ পর্যন্ত প্রথম আমেরিকান স্বেচ্ছাসেবক দলের জন্য প্রশিক্ষণ ও সহায়তা কেন্দ্র হিসাবে ব্যবহৃত হয়। আমেরিকান এই দল জনপ্রিয়ভাবে 'ফ্লায়িং টাইগার' বা 'উড়ন্ত বাঘ' হিসাবে পরিচিত ছিল।২০১০ সালের ১৬ অক্টোবর শহরের অনেকগুলো স্থান পুনর্গঠন ও সংস্কারের মধ্য দিয়ে টাউঙ্গুর ৫০০তম প্রতিষ্ঠাবার্ষিকী উদযাপন করা হয়।
জলবায়ু
কোপেন জলবায়ু শ্রেণিবিন্যাস অনুযায়ী, টাউঙ্গুর ক্রান্তীয় সাভানা জলবায়ু রয়েছে। এর জলবায়ু ক্রান্তীয় মৌসুমি জলবায়ুর কাছাকাছি। সারা বছরের তাপমাত্রা উষ্ণ। বর্ষার কয়েক মাস আগে (মার্চ-মে) অনেক গরম থাকে এবং সর্বোচ্চ তাপমাত্রা ৩৫° সে (৯৫ ° ফাঃ) ছাড়িয়ে যায়। এখানে শীতকালীন শুকনো মরসুম (নভেম্বর-মার্চ) এবং গ্রীষ্মকালীন ভেজা মরসুম (এপ্রিল-অক্টোবর) থাকে।
আকর্ষণসমূহ
থাম্ব|রাজা মিংগি নিয়োর মূর্তি
জনমিতি
২০১৪ সালের আদমশুমারি অনুযায়ী টাউঙ্গুর জনসংখ্যা ছিল ১,০৮,৫৬৯ জন। ১৯৮৩ সালে ছিল ৬৫,৮৫১ জন।
টাউঙ্গুর সংখ্যাগরিষ্ঠ জনগোষ্ঠী হলো বামার (বার্মান)। শহরের পূর্ব দিকে কিছুসংখ্যক কায়িন (কারেন) গোষ্ঠীও রয়েছে। এছাড়াও রয়েছে চীনা, ভারতীয়, শান এবং কায়াহ জনগোষ্ঠী।
বেশিরভাগ বাসিন্দাই থেরবাদ বৌদ্ধ। এরপরে আছে ব্যাপ্টিস্ট ও রোমান ক্যাথলিক খ্রিস্টান। টাউঙ্গুতে কারেন খ্রিস্টান অ্যাসোসিয়েশনের কয়েকটি সদরদপ্তর ও গির্জা রয়েছে।
পরিবহন
টাউঙ্গু যাওয়ার প্রধান পরিবহন হলো রেলপথ ও মোটরযান। থাম্ব|টউঙ্গু রেলস্টেশন।
রেল
টাঙ্গু রেলওয়ে স্টেশনটি মিয়ানমার রেলপথের প্রধান উত্তর লাইনে অবস্থিত এবং টাউঙ্গু হাইওয়ে বাস স্টেশনটি দেশীয় বাস লাইন দ্বারা পরিবেশন করা হয়।
ইন্ট্রা শহর পরিবহনটি মূলত একটি বৃত্তাকার রেল লাইনের মাধ্যম যা টাউঙ্গু জেলা এবং বাস লাইনের আশেপাশে সেবা দেয়।
রাস্তা
দুটি প্রধান স্থলসেতু রয়েছে: সীততাং নদী ও কাফং নদীর ওপরে।
আকাশপথ
টাউঙ্গু বিমানবন্দর এই অঞ্চলের একমাত্র বিমানবন্দর এবং মিয়ানমার বিমান বাহিনীর সামরিক-একমাত্র বিমান ঘাঁটি। এমএএফ নং.৪৭ হেলিকপ্টার স্কোয়াড্রন এই বিমানবন্দরে অবস্থান করছে।
শিক্ষা
থাম্ব|বেসিক এডুকেশন উচ্চ বিদ্যালয় নং ৪
উচ্চ বিদ্যালয়
টাঙ্গুর এগারোটি উচ্চ বিদ্যালয় রয়েছে।
স্বাস্থ্যসেবা
থাম্ব|কান্দাওগি
ওয়েব ২.০
thumb|এই ট্যাগ ক্লাউডের মাধ্যমে ওয়েব ২.০ এর থিমগুলো দেখানো হয়েছে ওয়েব ২.০ (ইংরেজি ভাষায়: Web 2.0) বলতে ওয়ার্ল্ড ওয়াইড ওয়েবের একটি নতুন ধারাকে বোঝায়। এই নতুন ধারাটি বেশ কয়েক বছর থেকে প্রসার লাভ করেছে। এই ধারার মূল লক্ষ্য ওয়েবের সৃজনশীলতা, পারস্পরিক যোগাযোগ, নিরাপদ তথ্য আদান-প্রদান, সহযোগিতা এবং কার্যক্ষমতা বৃদ্ধি। এই নতুন ধারা ওয়েবে বেশ কিছু নতুন সাংস্কৃতিক ও কারিগরি সম্প্রদায়ের জন্ম দিয়েছে। এর মধ্যে বিভিন্ন হোস্টিং সেবাও রয়েছে। এই নতুন সম্প্রদায় ও সেবাগুলির মধ্যে আছে সামাজিক নেটওয়ার্কিংভিত্তিক ওয়েবসাইট, ভিডিও অংশীদারী ওয়েবসাইট, উইকি, ব্লগ এবং ফোকসোনমি। ২০০৪ সালে ও'রাইলি মিডিয়ার ওয়েব ২.০ সম্মেলনের পর থেকেই এই নতুন ধারাটি সম্পর্কে সচেতনতার সৃষ্টি হয়।  ওয়েব ২.০ এর মাধ্যমে ওয়েবের একটি নতুন সংস্করণের কথা বলা হলেও এটা আসলে নতুন কোন সফ্‌টওয়্যার প্লাটফর্ম বা কারিগরি বিষয়ে নতুন কোন প্রজন্মকে নির্দেশ করে না। অর্থাৎ কারগরি দিক দিয়ে ওয়েব আর ওয়েব ২.০ এর মধ্যে কোনই পার্থক্য নেই। পার্থক্য আছে ব্যবহার এবং উপযোগিতায়। অর্থাৎ ইতোমধ্যে বিদ্যমান সফ্‌টওয়্যারগুলো কীভাবে এবং কী উদ্দেশ্য ব্যবহার করা হচ্ছে তার উপর ভিত্তি করেই ওয়েব ২.০ কে আলাদা করা হয়। এ সম্পর্কে বিল ও'রাইলি বলেন, Web 2.0 is the business revolution in the computer industry caused by the move to the Internet as a platform, and an attempt to understand the rules for success on that new platform. কিন্তু ওয়ার্ল্ড ওয়াইড ওয়েবের জনক টিম বার্নার্স-লি ওয়েব ২.০ এর ধারণাকে প্রশ্নবিদ্ধ করেছেন। তিনি এ ধরনের পার্থক্যীকরণকে অমূলক বলেছেন। এ সম্পর্কে তার যুক্তি হলো, ওয়েব ২.০ শব্দটিকে যৌক্তিক উপায়ে ব্যবহার করা সম্ভব না। কারণ, ওয়েব ২.০-তে যে প্রযুক্তিগত উপাদানগুলি ব্যবহার করা হয় সেগুলো ওয়েবের প্রাথমিক দিনগুলো থেকেই ব্যবহৃত হয়ে আসছে ।
শুরুতে ওয়েব ২.০ এর অন্যতম প্রধান বৈশিষ্ট্য ছিল ইন্টারনেট ব্যবহারকারীদের সাথে ইন্টারঅ্যাক্ট করা এবং কন্টেন্ট তৈরিতে অবদান রাখা। উইকিপিডিয়া এবং ইউটিউবের মতো ওয়েবসাইটগুলি ব্যবহারকারীদের তাদের নিজস্ব কন্টেন্ট তৈরি এবং শেয়ার করার অনুমতি দেয়, অন্যদিকে ফেসবুক এবং টুইটারের মতো সোশ্যাল মিডিয়া প্ল্যাটফর্মগুলি ব্যবহারকারীদের অনলাইনে অন্যদের সাথে সংযোগ করতে এবং জড়িত হতে সক্ষম করে।
জামিয়া ইসলামিয়া দারুল উলুম আকবর
জামিয়া ইসলামিয়া দারুল উলুম আকবর (আকবর মাদ্রাসা নামেও পরিচিত) ঢাকার মিরপুরের সি.ও. ব্লকের ১নং সেকশনে অবস্থিত একটি কওমি মাদ্রাসা। দারুল উলুম দেওবন্দের মূলনীতির আলোকে ২০০০ সালে এটি প্রতিষ্ঠা করেন মুফতি দিলাওয়ার হোসাইন। ২০০৭–২০০৮ সালে এখানে দাওরায়ে হাদিস (মাস্টার্স) সহ অন্যান্য উচ্চতর বিভাগ খোলা হয়।
শিক্ষা ব্যবস্থা
মাদ্রাসার শিক্ষা ব্যবস্থায় যে বিভাগ সমূহ রয়েছে:
চার্লিন চো
চার্লিন চো (জন্ম: ২২ নভেম্বর, ১৯৮২) হচ্ছেন একজন কানাডীয়-হংকং অভিনেত্রী এবং গায়িকা। গিলিয়ান চুন এর সাথে তিনি ক্যান্টোপপ গ্রুপ টুইন্স এর সদস্য ছিলেন।
প্রারম্ভিক জীবন
চার্লিন চো কানাডা এর ব্রিটিশ কলাম্বিয়া এর ভ্যানকুভার এ জন্মগ্রহণ করেন। কয়েক বছর পর তিনি তার পরিবারের সাথে হংকং এ চলে যান। তিনি বেশ কিছু প্রতিষ্ঠান থেকে শিক্ষা লাভ করেছেন। তিনি ক্যান্টোনিজ, ইংরেজি, এবং ম্যান্ডারিন ভাষায় অনর্গল কথা বলতে পারেন।
রোসারাইহিল স্কুল থেকে স্নাতক হওয়ার পর, যেখানে অনেকগুলি পপ তারকা উপস্থিত ছিলেন-সেখানে তিনি হংকং-এ একটি মডেল হিসেবে পূর্ণকালীন কাজ শুরু করেন। তিনি এম্পেরর এন্টারটেইনমেন্ট গ্রুপ (ইইজি) দ্বারা চিত্তাকর্ষক ছিল, এবং তারপর ক্যান্টোপপ গ্রুপ টুইন্স গঠন করার জন্য গিলিয়ান চুন এর সাথে যুক্ত হন।
দানশীলতা
২০০১ সাল থেকে মেক-এ-উইশ ফাউন্ডেশন এর একটি দাতা হিসেবে এবং ২০০৮ সালে একজন শুভেচ্ছা রাষ্ট্রদূত হিসেবে, চার্লিন চো একক এবং পুরস্কার-বিজয়ী "মেক এ উইশ" প্রকাশ করেন, যা ৩০ মিনিটের ব্যবধানে ৫০০০ কপি বিক্রিত হয়, যার সমস্ত অর্থ উক্ত ফাউন্ডেশন এ প্রদান করা হয়। চার্লিন চো এছাড়াও তার নিজের "এসএএল" পোশাক লাইন ভক্তদের কাছে বিক্রি করে দেয় যার ফলে তিনি মেক-এ-উইশ ফাউন্ডেশন এর জন্য অর্থ যোগাতে পারেন।
চার্লিন চো তালাকপ্রাপ্ত পিতা মাতার একজন সন্তান হিসাবে তার কিশোরী বয়স সম্পর্কে একটি আত্মজীবনীমূলক বই লিখেছেন। যদিও তিনি তার পিতামাতা উভয়ের কাছেই রয়ে গেছেন, তবে তার বাবা-মায়ের তালাকের পরেই তার পিতার সাথে বসবাস করেন। তবে, একজন গায়ক-অভিনেত্রী হওয়ার সিদ্ধান্তের পর, তিনি তার বাড়ীতে অতিবাহিত হওয়ার সময় এবং তার বাবা-মা এর সঙ্গ দ্রুত হ্রাস পেয়েছিল। ফলস্বরূপ, তার বাবার সঙ্গে যোগাযোগের উপায়সমূহ আরো বিশেষ হয়ে ওঠে। তার বই "সিঙ্গল ফ্যামিলি'স লাভ" এর মধ্যে, বহু বছর ধরে তার এবং তার বাবার মধ্যে বিনিময় হওয়া অনেক ছোটো নোট দেখা যায়। আত্মজীবনী এর মাধ্যমে, পাঠকদের একক পিতামাতার পরিবারের সুখ খুঁজে পেতে উত্সাহিত করা হয়। ৫০০০ লিমিটেড ১ম সংস্করণ কপি বিক্রি থেকে উত্থাপিত সমস্ত অর্থ মেক এ উইশ ফাউন্ডেশন এ দান করা হয়েছিল। তার আত্মজীবনী এর ভাল বিক্রয় এর জন্য চার্লিন চো তার বন্ধু এবং ভক্তদের ধন্যবাদ জানায়। তার বন্ধু যেমন জে চৌহু (যিনি তার বইয়ের প্রবর্তন করেছিলেন), ব্যান্ডম্যাট গিলিয়ান চুনং (যিনি চোপির ভূমিকার বিষয়ে চিন্তাভাবনা করেছেন), নিকি চো, মনি এবং উ চুন বড় সমর্থক ছিলেন। তারাও তাদের বন্ধুদের এবং পরিবারের জন্য কপি কিনেছিলেন। এখন পর্যন্ত, তার বইয়ের একটি নতুন সংস্করণ মুদ্রিত হচ্ছে এবং তা বিদেশে বিতরণ করা হবে।
২০০৮ সালের ফেব্রুয়ারি মাসের শুরুতে চার্লিন চো "৩০ আওয়ার ফেমিন" নামক দাতব্য প্রতিষ্ঠানের একজন রাষ্ট্রদূত হয়ে ওঠে। স্কুলগুলিতে সরবরাহের মাধ্যমে স্থানীয়দের সাহায্য করার জন্য তিনি এক সপ্তাহের জন্য নেপাল গিয়েছিলেন। পরিবর্তে, তিনি স্থানীয় বাগান কৌশল শিখেছিলেন। ২০০৯ সালের এপ্রিল মাসে, চার্লিন চো "৩০ আওয়ার ফেমিন" কনসার্টে সঞ্চালিত হয়, কনসার্টের উদ্বোধন এবং নতুন চীনা ও ইংরেজি গানের ভাণ্ডার পরিবেশন এবং এর পাশাপাশি প্রায় এক ঘণ্টার জন্য পুরাতন টুইন্স এর গান রচনা করেন।
সংসদ সদস্য
সংসদ সদস্য জনপ্রতিনিধি হিসেবে পার্লামেন্ট বা জাতীয় সংসদে সরকার কিংবা বিরোধীদলীয় সদস্য হিসেবে অংশগ্রহণ করে থাকেন। এর ইংরেজি প্রতিরূপ হচ্ছে 'মেম্বার অব পার্লামেন্ট' বা 'এমপি' এবং বাংলায় 'সংসদ সদস্য' কিংবা 'সাংসদ'। এছাড়া, ফরাসি ভাষায় সংসদ সদস্যকে দেপ্যুতে (député) নামে অভিহিত করা হয়।
পরিচিতি
বিশ্বের বিভিন্ন গণতান্ত্রিক রাষ্ট্রে দ্বি-স্তরবিশিষ্ট সংসদীয় গণতন্ত্র রয়েছে। সেগুলো হচ্ছে - উচ্চ কক্ষ এবং নিম্ন কক্ষ। সেক্ষেত্রে জনপ্রতিনিধি হিসেবে 'সংসদ সদস্য' পদটি নিম্নকক্ষের জন্য প্রযোজ্য। সচরাচর জনপ্রতিনিধি হিসেবে সংসদ সদস্য পদটি উচ্চ কক্ষে ভিন্ন পদে উপস্থাপন ও চিহ্নিত করা হয়। উচ্চ কক্ষ হিসেবে সিনেটে সংসদ সদস্য তখন তিনি 'সিনেটর' পদের ভূমিকায় অবতীর্ণ হন।
অবস্থান
সংসদ সদস্য হিসেবে ব্যক্তিকে প্রাথমিকভাবে দলের সদস্যরূপে তাঁর অবস্থানকে নিশ্চিত করতে হয়। পরবর্তীতে দলীয় সভায় মনোনয়নের মাধ্যমে সরাসরি নির্বাচনে প্রতিদ্বন্দ্বিতা ও জনমতের যথার্থ সংখ্যাগরিষ্ঠ প্রতিফলনে তিনি এমপি হিসেবে নির্বাচিত হন। কখনোবা প্রতিদ্বন্দ্বী প্রার্থীর অভাবে তিনি বিনা প্রতিদ্বন্দ্বিতায় নির্বাচিত হয়ে থাকেন। সাধারণতঃ সংসদ সদস্য কোন একটি নির্দিষ্ট রাজনৈতিক দলের সদস্য হয়ে থাকেন। দলীয়ভাবে মনোনয়নলাভে ব্যর্থ হলে কিংবা দলীয় সম্পৃক্ততা না থাকলেও 'স্বতন্ত্র প্রার্থী' হিসেবে অনেকে নির্বাচিত কিংবা মনোনীত সংসদ সদস্য হন।
সংসদ সদস্যকে অনেকে 'সাংসদ' নামেও ডেকে থাকেন। তবে, নিত্য-নৈমিত্তিক বা প্রাত্যহিক কর্মকাণ্ডে 'মেম্বার অব পার্লামেন্ট' হিসেবে সংসদ সদস্যকে 'এমপি' শব্দের মাধ্যমে সংক্ষিপ্ত আকারে ব্যবহার করা হয়। বর্তমানকালে প্রচারমাধ্যমে সাধারণ অর্থেই এমপি শব্দের প্রয়োগ লক্ষ্যণীয়।
ওয়েস্টমিনিস্টার পদ্ধতি
গণতান্ত্রিক সংসদীয় ব্যবস্থায় নির্বাচিত সংসদ সদস্যদের সংখ্যাগরিষ্ঠ মতামত প্রতিফলন বা ভোটে একজন প্রধানমন্ত্রী সরকার প্রধান হিসেবে মনোনীত হন, যা ওয়েস্টমিনিস্টার পদ্ধতির প্রধান বৈশিষ্ট্য। যুক্তরাজ্যের পার্লামেন্ট 'প্যালেস অব ওয়েস্টমিনিস্টারে' বা হাউজেস অব পার্লামেন্ট বা ওয়েস্টমিনিস্টার প্যালেসে রক্ষিত জনপ্রতিনিধির আসনকে কেন্দ্র করে ওয়েস্টমিনিস্টার পদ্ধতি প্রবর্তিত হয়েছে।
অস্ট্রেলিয়া
অস্ট্রেলিয়ায় সংসদ সদস্য বলতে কমনওয়েলথ পার্লামেন্টের নিম্ন কক্ষ হিসেবে পরিচিত 'হাউজ অব রিপ্রেজেনটেটিভসের' সদস্যকে বুঝায়। সদস্যরা কখনো কখনো তাদের নামের শেষে এমপি লিখে থাকেন। 'কমনওয়েলথ পার্লামেন্ট' হিসেবে সিনেটের সদস্যগণ সিনেটর নামে পরিচিতি।
বাংলাদেশ
বাংলাদেশের জাতীয় সংসদের সদস্যগণ সংসদে প্রতিনিধিত্ব করে থাকেন। তাঁরা প্রতি পাঁচ বৎসর অন্তর সংসদ সদস্য হিসেবে নির্বাচিত হন এবং তাদেরকেও 'এমপি' বা 'মেম্বার অব পার্লামেন্ট' বা 'সংসদ সদস্য' হিসেবে আখ্যায়িত করা হয়। সংসদে দেশের বিভিন্ন এলাকা থেকে ৩৫০ জন সংসদ সদস্য প্রতিনিধিত্ব করেন। তন্মধ্যে ৫০ জন সংরক্ষিত আসন থেকে মহিলা সদস্য। সাংসদদের নামের শেষে এমপি লেখা হয়। যেমনঃ বর্তমান বেসামরিক বিমান চলাচল ও পর্যটন মন্ত্রণালয় সম্পর্কিত সংসদীয় স্থায়ী কমিটির সভাপতির দায়িত্বে নিয়োজিত রয়েছেন চট্টগ্রাম - ১ (মীরসরাই) আসনের সংসদ সদস্য ইঞ্জিনিয়ার মোশাররফ হোসেন, এমপি
বাংলাদেশের সংবিধান অনুযায়ী সরকার প্রধান হিসেবে প্রধানমন্ত্রীকে অবশ্যই 'সংসদ সদস্য' হিসেবে নির্বাচিত হতে হয়।
কানাডা
কানাডায় দ্বি-কক্ষবিশিষ্ট সংসদীয় ব্যবস্থা বিরাজমান। কানাডীয় সংসদে উচ্চ কক্ষকে 'সিনেট অব কানাডা' এবং নিম্ন কক্ষকে 'কানাডিয়ান হাউজ অব কমন্স' ডাকা হয়। তাসত্ত্বেও, উভয় কক্ষের সদস্যগণই মেম্বার অব পার্লামেন্ট বা সংসদ সদস্য হিসেবে চিহ্নিত হয়ে থাকেন। কিন্তু কথা বলার ধরন অনুযায়ী নিম্ন কক্ষের সদস্যগণকে 'সংসদ সদস্য' এবং উচ্চ কক্ষের সদস্যগণকে সিনেটরের মর্যাদা দেয়া হয়। ১০৫ আসনের সিনেট এবং ৩০৮ আসনের হাউজ অব কমন্স নিয়ে কানাডায় দ্বি-কক্ষবিশিষ্ট সংসদ গঠিত।
প্রত্যেকটি প্রদেশের সংসদীয় ব্যবস্থাপনায় নিজস্ব পরিচিতি রয়েছে। সাধারণতঃ প্রত্যেক সদস্যই এমএলএ বা মেম্বার অব দ্য লেজিসলেটিভ এসেম্বলী হিসেবে পরিচিতি পেয়ে থাকেন। ব্যতিক্রম হিসেবে রয়েছে দেশটির কয়েকটি প্রদেশ। তন্মধ্যে ওন্টারিও প্রদেশে সংসদ সদস্যরা 'মেম্বার অব প্রভিনশিয়াল পার্লামেন্ট' বা এমপিপি; কুইবেক প্রদেশে 'মেম্বার অব দ্য ন্যাশনাল এসেম্বলী' বা এমএনএ নামে পরিচিত। ফরাসী ভাষায় একজন এমএনএ-কে ডেপুটি বলা হয়। নিউফাউন্ডল্যান্ড এবং ল্যাব্রাডর প্রদেশে তাদেরকে 'মেম্বার অব দ্য হাউজ অব এসেম্বলী' বা এমএইচএ পদবী গ্রহণ করতে দেখা যায়।
ভারত
পৃথিবীর অন্যতম বৃহৎ গণতান্ত্রিক দেশ হিসেবে ভারতের বেশ সুনাম রয়েছে। দেশটির সংসদীয় ব্যবস্থাপনা দ্বি-কক্ষবিশিষ্ট। সেগুলো হচ্ছে লোকসভা এবং রাজ্যসভা। সংসদে প্রতিনিধিত্বকারী সকল সদস্যই "সাংসদ" হিসেবে পরিচিতি।
সদস্যরা ভারতের রাজ্য এবং কেন্দ্রশাসিত অঞ্চল থেকে লোকসভায় সদস্যরূপে নির্বাচিত হন। কিন্তু রাজ্যসভার সদস্যরা পরোক্ষভাবে প্রদেশের গঠনতন্ত্র অনুযায়ী সংসদ সদস্য হন। প্রত্যেক প্রদেশেই নির্দিষ্টসংখ্যক সংসদ সদস্যের পদ বরাদ্দ আছে। উত্তরপ্রদেশে সবচেয়ে বেশিসংখ্যক সদস্য পদ রয়েছে।
কেন্দ্রীয় সরকার সংখ্যাগরিষ্ঠ দল বা জোটভূক্ত দলের সংমিশ্রণে গঠিত হয় যেখানে লোকসভায় সর্ববৃহৎ দল বৃহৎসংখ্যক আসন লাভ করতে সক্ষম হয়।
আয়ারল্যান্ড
মেম্বার অব পার্লামেন্ট শব্দটি ১৮০১ সালের পূর্বেকার আয়ারল্যান্ডের সংসদ 'আইরিশ হাউজ অব কমন্সের' সদস্যকে বুঝায়। এছাড়াও এটি যুক্তরাজ্য এবং আয়ারল্যান্ডের হাউজ অব কমন্সে ১৮০১ থেকে ১৯২২ সাল পর্যন্ত নির্বাচিত আইরিশ সদস্যদেরকে বুঝানো হয়ে থাকে।
উত্তর আয়ারল্যান্ডে নির্বাচিত এমপিরা বর্তমানকালেও যুক্তরাজ্যের পার্লামেন্টে অংশ নিয়ে থাকেন।
কেনিয়া
জাতীয় সংসদের ২১০টি আসনের সাধারণ নির্বাচনে কেনিয়ার অধিবাসীরা সদস্যরূপে নির্বাচিত হয়ে যোগ দেন। পরবর্তীতে আরো ১২ জন সদস্যকে মনোনীত করা হয়। সদস্যরা প্রত্যেকেই 'সংসদ সদস্য' নামে অভিহিত হন।
মালয়েশিয়া
যুক্তরাজ্যের সংসদের অনুরূপ ধাঁচে মালয়েশিয়ার সংসদ গড়ে উঠেছে। এটি দু'টি কক্ষবিশিষ্ট। হাউজ অব রিপ্রেজেনটেটিভ হিসেবে রয়েছে 'দিওয়ান রাকিয়াত' এবং সিনেট হিসেবে 'দিওয়ান নাগারা'।
দিওয়ান রাকিয়াতের জন্য একজন ব্যক্তিকে সংসদ সদস্য হিসেবে পরিচিত হতে গেলে তাকে সাধারণ নির্বাচন কিংবা উপ-নির্বাচনে অংশ নিতে হয়। এছাড়াও, যারা দেশের সেবায় অসামান্য অবদান রাখেন তাদেরকে দিওয়ান নাগারা'র সদস্য হিসেবে অন্তর্ভুক্তির জন্য রাজা কর্তৃক মনোনীত হন। তারা প্রদেশ প্রধান কর্তৃক মনোনীত হয়ে রাজার অনুমোদনের উপর নির্ভর করেন। তন্মধ্যে, প্রত্যেকটি প্রদেশের আয়তনের উপর সিনেটরের সংখ্যা নির্ভরশীল।
রাজা দায়ূদ
দায়ূদ (דָּוִד, Dāwīḏ; دَاؤُوْد‎; Δαυίδ, Dauíd; Davidus; গিইজ: ዳዊት, Dawit; প্রাচীন আর্মেনীয়: Դաւիթ, Dawitʿ; গির্জা স্লাভোনীয়: Давíдъ, Davidŭ) ছিলেন হিব্রু বাইবেল অনুসারে সংযুক্ত ইস্রায়েল ও যিহূদা রাজ্যের রাজা এবং বাইবেলের নূতন নিয়ম অনুসারে গালাতীয়দের প্রতি পত্র ও সাধু লূক লিখিত সুসমাচার মতে যীশুর পুর্বপুরুষ যাকোবের পুত্র, যিহূদার অধস্তন বংশধর। তাঁর পিতার নাম যিশিয়। অনেক পুত্র সন্তানের মধ্যে দায়ূদ ছিলেন পিতার কনিষ্ঠ সন্তান। বাইবেলের বিবরণে ডেভিড বা দায়ূদ একজন অল্প বয়সী মেষপালক ছিলেন, যিনি প্রথম একজন সঙ্গীতজ্ঞ হিসেবে খ্যাতি অর্জন করেন এবং গলিয়াত দ্বারা মৃত্যুবরণ করেন। তিনি রাজা শৌলের প্রিয় ছিলেন এবং শৌলের ছেলে যোনাথনের এক ঘনিষ্ঠ বন্ধু হয়ে ওঠেন।
সংসদ সদস্য
মালয়েশিয়া
সংসদ সদস্যরা তাদের নামের পূর্বে 'ইয়াং বারহোরমাত' বা 'সম্মানীয়' পদবী ব্যবহার করেন যা সংক্ষেপে ওয়াই.বি নামে পরিচিত।
জর্দিন হুয়েট্মা
জর্দিন পামেলা হুতেমা (জন্ম ৮ মে ২০০১) একজন কানাডিয়ান পেশাদার মহিলা ফুটবলার, যিনি ফরাসী ১ম বিভাগীয় মহিলা ক্লাব প্যারিস সেন্ট জার্মেই এবং কানাডীয় জাতীয় দলের হয়ে ফরোয়ার্ড খেলোয়াড় হিসাবে খেলেন।
সংসদ সদস্য
নাউরু
১৮টি আসন নিয়ে নাউরু''র সংসদ গঠিত। এখানকার সংসদ সদস্যদের নামের সামনে 'সম্মানীয়' শব্দ প্রয়োগ লক্ষ্য করা যায়।
রাজা দায়ূদ
দাউদ বনী ইসরাঈলের দ্বাদশ গোত্রের মধ্যে ইয়াহুদার বংশের সাথে সম্পর্কিত ছিলেন। মুহাম্মদ ইবনে ইসহাক (রা.) ওহাব ইবনে মুনাব্বেহ-এর মাধ্যমে দাউদের চেহারা/গঠনের বর্ণনা পাওয়া যায়। তিনি বেটে,ক্ষুদ্রাকৃতি,নীল চোখ, দেহে অতি অল্প পরিমাণ লোম ছিল। মুখের চেহারা থেকে অন্তরের পবিত্রতা দেখা যেত। দাউদের সাথে বনী ইসরাইলদের বন্ধুত্বের কারণে তালুতের পরেই তিনি শাসন ক্ষমতা পেয়ে যান। মহান আল্লাহ তাকে নবুয়তও প্রদান করেন। পূর্বে বনী ইসরাইলের এক বংশের কাছে ছিল শাসন ক্ষমতা আর অন্য বংশের কাছে ছিল নবুয়ত। দাউদ প্রথম দুটোই একসাথে পান। তিনি মহান আল্লাহর নবীও ছিলেন, আবার বাদশাহও ছিলেন। তিনি বনী ইসরাইলীদের সামাজিক ও সামগ্রিক জীবন দেখাশুনা করতেন। এই জন্য মহান আল্লাহ তাকে খলীফা হিসাবে আখ্যায়িত করলেন। দাউদ মুসার শরীয়তকে নতুন জীবন দিয়েছিলেন।‘যাবুর’ কিতাবটি মহান আল্লাহর প্রশংসায় ভরপুর ছিল। দাউদের গলায় মহান আল্লাহ যাদুর সুর দান করেছিলেন যে, তেলাওয়াতের সময় মানুষ তো অবশ্যই পাখি,জীব-জন্তু পর্যন্ত অভিভূত হয়ে যেত।‘যাবুর’ শব্দের অর্থ পারা বা খন্ড। মহান আল্লাহর দয়ায় তার বিরুদ্ধে প্রস্তুতি কম/বেশি যাই থাকুক না কেন, সাফল্য সবসময় তার পক্ষেই থাকতো। সুতরাং অল্প সময়ের মধ্যে তার সাম্রাজ্য সিরিয়া,ইরাক,ফিলিস্তিন এবং পূর্ব জর্ডানের সমস্ত এলাকা তার অধীনে এসে যায়।হেজাযের কিছু অংশ তার নিয়ন্ত্রণে আসে। প্রজাদের তার সম্পর্কে ধারণা ছিল যে, যেকোন জটিল বিষয়ে সিদ্ধান্ত দেবার মত ক্ষমতা তার আছে।
জর্দিন হুয়েট্মা
প্রারম্ভিক জীবন
হুতেমার জন্ম ব্রিটিশ কলম্বিয়ার চিলিওয়াকে। তিনি চিলিওয়াক ফুটবল ক্লাবে চার বছর বয়সে খেলতে শুরু করেন। তিনি চিলিওয়াকের রোজডেল মিডল স্কুলে পড়াশোনা করেছেন। তার ভাই ব্রোডি ভ্যানকুভার হুইটেক্যাপস রেসিডেন্সি প্রোগ্রামের সদস্য ছিলেন এবং ডিউক বিশ্ববিদ্যালয়ের হয়ে খেলতেন। তার ভাই ট্রেন্ট হুতেমা হাম্বল্ট ব্রোঙ্কোসের হয়ে স্যাসকাচোয়ান জুনিয়র হকি লীগে আইস হকি খেলেন।
সংসদ সদস্য
পাকিস্তান
পাকিস্তানে সংসদ সদস্য বলতে 'ন্যাশনাল এসেম্বলী অব পাকিস্তান' বা 'কউমি এসেম্বলী'র সদস্যকে বুঝানো হয়ে থাকে। এই ন্যাশনাল এসেম্বলী বা জাতীয় সংসদ ইসলামাবাদ থেকে নিয়ন্ত্রিত হয়।
রাজা দায়ূদ
বনু ইস্রাঈলগণের নিকটে একটা সিন্দুক ছিল। যার মধ্যে তাদের নবী মূসা, হারূন ও তাদের পরিবারের ব্যবহৃত কিছু পরিত্যক্ত সামগ্রী ছিল। তারা এটাকে খুবই বরকতময় মনে করত এবং যুদ্ধকালে একে সম্মুখে রাখত। একবার আমালেক্বাদের সাথে যুদ্ধের সময় বনু ইস্রাঈলগণ পরাজিত হলে আমালেক্বাদের বাদশাহ জালূত উক্ত সিন্দুকটি নিয়ে যায়। এক্ষণে যখন বনু ইস্রাঈলগণ পুনরায় জিহাদের সংকল্প করল, তখন আল্লাহ তাদেরকে উক্ত সিন্দুক ফিরিয়ে দিতে মনস্থ করলেন। অতঃপর এই সিন্দুকটির মাধ্যমে তাদের মধ্যেকার নেতৃত্ব নিয়ে ঝগড়ার নিরসন করেন। সিন্দুকটি তালূতের বাড়িতে আগমনের ঘটনা এই যে, জালূতের নির্দেশে কাফেররা যেখানেই সিন্দুকটি রাখে, সেখানেই দেখা দেয় মহামারী ও অন্যান্য বিপদাপদ। এমনিভাবে তাদের পাঁচটি শহর ধ্বংস হয়ে যায়। অবশেষে অতিষ্ঠ হয়ে তারা একে তার প্রকৃত মালিকদের কাছে পাঠিয়ে দেবার সিদ্ধান্ত নিল এবং গরুর গাড়িতে উঠিয়ে হাঁকিয়ে দিল। তখন ফেরেশতাগণ আল্লাহর নির্দেশমতে গরুর গাড়িটিকে তাড়িয়ে এনে তালূতের ঘরের সম্মুখে রেখে দিল। বনু ইস্রাঈলগণ এই দৃশ্য দেখে সবাই একবাক্যে তালূতের নেতৃত্বের প্রতি আনুগত্য প্রদর্শন করল। অতঃপর তালূত আমালেক্বাদের বিরুদ্ধে যুদ্ধ পরিচালনার প্রস্তুতি শুরু করলেন। অল্প বয়ষ্ক তরুণ দাউদ ছিলেন উক্ত সেনা দলের সদস্য। পথিমধ্যে সেনাপতি তালূত তাদের পরীক্ষা করতে চাইলেন। সম্মুখেই ছিল এক নদী। মৌসুম ছিল প্রচন্ড গরমের। পিপাসায় ছিল সবাই কাতর।"অতঃপর তালূত যখন সৈন্যদল নিয়ে বের হল, তখন সে বলল, নিশ্চয়ই আল্লাহ তোমাদেরকে পরীক্ষা করবেন একটি নদীর মাধ্যমে। যে ব্যক্তি সেই নদী হতে পান করবে, সে ব্যক্তি আমার দলভুক্ত নয়। আর যে ব্যক্তি স্বাদ গ্রহণ করবে না, সেই-ই আমার দলভুক্ত হবে। তবে হাতের এক আঁজলা মাত্র। অতঃপর সবাই সে পানি থেকে পান করল, সামান্য কয়েকজন ব্যতীত। পরে তালূত যখন নদী পার হল এবং তার সঙ্গে ছিল মাত্র কয়েকজন ঈমানদার ব্যক্তি (তখন অধিক পানি পানকারী সংখ্যাগরিষ্ট) লোকেরা বলতে লাগল, আজকের দিনে জালূত ও তার সেনাবাহিনীর সাথে যুদ্ধ করার শক্তি আমাদের নেই। (পক্ষান্তরে) যাদের বিশ্বাস ছিল যে, আল্লাহর সম্মুখে তাদের একদিন উপস্থিত হতেই হবে, তারা বলল, কত ছোট ছোট দল বিজয়ী হয়েছে বড় বড় দলের বিরুদ্ধে আল্লাহর হুকুমে। নিশ্চয়ই ধৈর্যশীলদের সাথে আল্লাহ থাকেন।" (বাক্বারাহ ২/২৪৯)। নদী পার হওয়া এই স্বল্প সংখ্যক ঈমানদারগণের সংখ্যা ছিল মাত্র ৩১৩ জন, যা শেষনবীর সাথে কাফেরদের বদর যুদ্ধকালে যুদ্ধরত ছাহাবীগণের সংখ্যার সাথে মিলে যায়। পানি পানকারী হাযারো সৈনিক নদী পারে আলস্যে ঘুমিয়ে পড়ল। অথচ পানি পান করা থেকে বিরত থাকা স্বল্প সংখ্যক ঈমানদার সাথী নিয়েই তালূত চললেন সেকালের সেরা সেনাপতি ও শৌর্য-বীর্যের প্রতীক আমালেক্বাদের বাদশাহ জালূতের বিরুদ্ধে। বস্তুতবাদীগণের হিসাব মতে এটা ছিল নিতান্তই আত্মহননের শামিল। এই দলেই ছিলেন দাউদ।"আর যখন তারা জালূত ও তার সেনাবাহিনীর সম্মুখীন হল, তখন তারা বলল, হে আমাদের পালনকর্তা! আমাদের ধৈর্য দান কর ও আমাদেরকে দৃঢ়পদ রাখ এবং আমাদেরকে তুমি কাফির সম্প্রদায়ের বিরুদ্ধে সাহায্য কর।"( বাক্বারাহ ২/২৫০)
জালূত বিরাট সাজ-সজ্জা করে হাতীতে সওয়ার হয়ে সামনে এসে আস্ফালন করতে লাগল এবং সে যুগের যুদ্ধরীতি অনুযায়ী প্রতি -পক্ষের সেরা যোদ্ধাকে আহবান করতে থাকল। অল্পবয়ষ্ক বালক দাউদ নিজেকে সেনাপতি তালূতের সামনে পেশ করলেন। তালূত তাকে পাঠাতে রাযী হলেন না। কিন্তু দাউদ নাছোড় বান্দা। অবশেষে তালূত তাকে নিজের তরবারি দিয়ে উৎসাহিত করলেন এবং আল্লাহর নামে জালূতের মোকাবিলায় প্রেরণ করলেন। বর্ণিত আছে যে, তিনি এ ঘোষণা আগেই দিয়েছিলেন যে, যে ব্যক্তি জালূতকে বধ করে ফিলিস্তিন পুনরুদ্ধার করতে পারবে, তাকে রাজ্য পরিচালনায় শরীক করা হবে। অস্ত্রে-শস্ত্রে সজ্জিত জালূতকে মারা খুবই কঠিন ছিল। কেননা তার সারা দেহ ছিল লৌহ বর্মে আচ্ছাদিত। তাই তরবারি বা বল্লম দিয়ে তাকে মারা অসম্ভব ছিল। আল্লাহর ইচ্ছায় দাউদ ছিলেন পাথর ছোঁড়ায় উস্তাদ। সমবয়সীদের সাথে তিনি মাঠে গিয়ে নিশানা বরাবর পাথর মারায় দক্ষতা অর্জন করেছিলেন। দাউদ পকেট থেকে পাথরখণ্ড বের করে হাতীর পিঠে বসা জালূতের চক্ষু বরাবর নিশানা করে এমন জোরে মারলেন যে, তাতেই জালূতের চোখশুদ্ধ মাথা ফেটে মগয বেরিয়ে চলে গেল। এভাবে জালূত মাটিতে লুটিয়ে পড়লে তার সৈন্যরা পালিয়ে গেল। যুদ্ধে তালূত বিজয় লাভ করলেন।
সংসদ সদস্য
শ্রীলঙ্কা
সার্কভূক্ত দেশের অন্যতম দেশ শ্রীলঙ্কায় সংসদ সদস্যগণ ১৯৭৮ সাল থেকে 'পার্লামেন্ট অব শ্রীলঙ্কা'র সদস্য হিসেবে চিহ্নিত হয়ে আছে। এছাড়াও, ১৯৭২ থেকে ১৯৭৮ সাল পর্যন্ত 'ন্যাশনাল স্টেট এসেম্বলী', ১৯৪৭ থেকে ১৯৭২ পর্যন্ত 'পার্লামেন্ট অব সিলোন' নিম্নকক্ষের 'হাউজ অব রিপ্রেজেনটেটিভস্‌ অব সিলোনে'র সদস্যকে বুঝানো হয়ে থাকে।
রাজা দায়ূদ
বনু ইস্রাঈলদের জন্য শনিবার ছিল সাপ্তাহিক ছুটির দিন এবং ইবাদতের জন্য নির্দিষ্ট ও পবিত্র দিন। এ দিন তাদের জন্য মৎস্য শিকার নিষিদ্ধ ছিল। তারা সমুদ্রোপকুলের বাসিন্দা ছিল এবং মৎস্য শিকার ছিল তাদের পেশা। ফলে দাউদের নিষেধাজ্ঞা অমান্য করেই তারা ঐদিন মৎস্য শিকার করতে থাকে। এতে তাদের উপরে আল্লাহর পক্ষ হতে ‘মস্খ’বা আকৃতি পরিবর্তনের শাস্তি নেমে আসে এবং তিনদিনের মধ্যেই তারা সবাই মৃত্যু মুখে পতিত হয়। আল্লাহ বলেন " তোমরা তাদেরকে ভালরূপে জেনেছ, যারা শনিবারের ব্যাপারে সীমালঙ্ঘন করেছিল। আমি বলেছিলাম: তোমরা লাঞ্ছিত বানর হয়ে যাও। অতঃপর আমি এ ঘটনাকে তাদের সমসাময়িক ও পরবর্তীদের জন্য দৃষ্টান্ত এবং আল্লাহভীরুদের জন্য উপদেশ গ্রহণের উপাদান করে দিয়েছি।" (সুরা বাকারাহ-৬৫-৬৬)। তাফসীরে কুরতুবীতে বলা হয়েছে যে, ইহুদীরা প্রথমে গোপনে ও বিভিন্ন কৌশলে এবং পরে ব্যাপকভাবে নিষিদ্ধ দিনে মৎস্য শিকার করতে থাকে। এতে তারা দুদলে বিভক্ত হয়ে যায়। সৎ ও বিজ্ঞ লোকেরা একাজে বাধা দেন। অপরদল বাধা অমান্য করে মাছ ধরতে থাকে। ফলে প্রথম দলের লোকেরা শেষোক্তদের থেকে পৃথক হয়ে যান। তাদের সাথে সম্পর্ক ছিন্ন করেন। এমনকি তাদের বাসস্থানও পৃথক করে নেন। একদিন তারা অবাধ্যদের এলাকায় চরম নীরবতা লক্ষ্য করেন। অতঃপর তারা সেখানে পৌঁছে দেখলেন যে, সবাই বানর ও শূকরে পরিণত হয়ে গেছে। ক্বাতাদাহ বলেন যে, বৃদ্ধরা শূকরে এবং যুবকেরা বানরে পরিণত হয়েছিল। রূপান্তরিত বানরেরা নিজ নিজ আত্মীয়-স্বজনকে চিনতে পেরেছিল এবং তাদের কাছে গিয়ে অঝোর নয়নে অশ্রু বিসর্জন করেছিল।
সংসদ সদস্য
জিম্বাবুয়ে
'হাউজ অব এসেম্বলী অব জিম্বাবুয়ে' আফ্রিকার দেশ জিম্বাবুয়ের প্রধান আইন সভা। আইন সভার সদস্যগণ সংসদ সদস্য নামে পরিচিত। সংসদের উচ্চ কক্ষের সদস্যবৃন্দ সিনেটর নামে পরিচিত।
রাজা দায়ূদ
কুরআনে উল্লেখ
আল্লাহ তা'আলা পবিত্র কুরআনে বলেন,                                                                                                                                                                                             " তারপর ঈমানদাররা আল্লাহর হুকুমে জালূতের বাহিনীকে পরাজিত করে দিল এবং দাউদ জালূতকে হত্যা করল। আর আল্লাহ দাউদকে দান করলেন রাজ্য ও অভিজ্ঞতা। আর তাকে যা চাইলেন শিখালেন। আল্লাহ যদি একজনকে অপরজনের দ্বারা প্রতিহত না করতেন, তাহলে গোটা দুনিয়া বিধ্বস্ত হয়ে যেতো। কিন্তু বিশ্ববাসীর প্রতি আল্লাহ একান্তই দয়ালু, করুণাময়।৷" (সুরা বাকারা-২৫১)
"আমি পর্বতমালাকে তার অনুগামী করে দিয়েছিলাম, তারা সকাল-সন্ধ্যায় তার সাথে পবিত্রতা ঘোষণা করত। আর পক্ষী কুলকেও, যারা তার কাছে সমবেত হত। সবাই ছিল তাঁর প্রতি প্রত্যাবর্তনশীল।" (সুরা সোয়াদ-১৮,১৯)
সংসদ সদস্য
অন্যান্য পদ্ধতি
সংসদ সদস্য শব্দটি বিভিন্নভাবে পরিবর্তিত হয়েছে। জনপ্রতিনিধি হিসেবে সংসদে প্রতিনিধিত্ব করতে বিভিন্ন সংসদীয় গণতন্ত্রে বিভিন্নভাবে ব্যাখ্যা দেয়া হয়েছে যা ওয়েস্টমিনিস্টার পদ্ধতি অবলম্বন করে না।
রাজা দায়ূদ
কুরআনে উল্লেখ
"তারা যা বলে তাতে আপনি(মুহাম্মাদ সা.) সবর করুন এবং আমার শক্তিশালী বান্দা দাউদকে স্মরণ করুন। সে ছিল আমার প্রতি প্রত্যাবর্তনশীল"। (সুরা সোয়াদ ১৭)
সংসদ সদস্য
প্রতিনিধিত্বকারী দেশসমূহ
নিম্নবর্ণিত দেশসমূহে সংসদীয় ব্যবস্থা বিরাজমান রয়েছে। ওয়েস্টমিনিস্টার পদ্ধতিতে একজন সংসদ সদস্য নির্দিষ্ট কিংবা নিজ এলাকার জনপ্রতিনিধি হিসেবে দেশের সংসদ কার্যালয়ে স্বীয় মতামত ব্যক্ত ও প্রতিফলন ঘটানোর সুযোগ লাভের অধিকারী।
রাজা দায়ূদ
কুরআনে উল্লেখ
"আমি দাউদের প্রতি অনুগ্রহ করেছিলাম এই আদেশ মর্মে যে, হে পর্বতমালা, তোমরা দাউদের সাথে আমার পবিত্রতা ঘোষণা কর এবং হে পক্ষী সকল, তোমরাও। আমি তাঁর জন্য লৌহকে নরম করে ছিলাম। এবং তাকে আমি বলে ছিলাম: প্রশস্ত বর্ম তৈরী কর, কড়াসমূহ যথাযথভাবে সংযুক্ত কর এবং সৎকর্ম সম্পাদন কর। তোমরা যা কিছু কর, আমি তা দেখি।" (সুরা সাবা-১০-১১) আল্লাহ দাউদকে বাদশাহী এবং নবুয়ত দান করলেন এবং তিনি যা চেয়েছেন তা শিক্ষা দিয়েছেন। (সূরা বাকারা) হে দাউদ ! আমি আপনাকে পৃথিবীর বুকে খলীফা নির্ধারণ করেছি। (সূরা সোয়াদ) আমি [দাউদ ও সুলায়মান] প্রত্যেককে রাজত্ব ও জ্ঞান দান করেছি। (সূরা আম্বিয়া)
বিশেষ গুণাবলী
"বুখারী ও মুসলিমের হাদীসে মুহাম্মাদ বলেন:মহান আল্লাহর নিকটে সর্বাধিক পছন্দনীয় হল দাউদের সালাত এবং সর্বাধিক পছন্দনীয় সিয়াম ছিল দাউদের সিয়াম। তিনি অর্ধরাত্রি পর্যন্ত ঘুমাতেন। অতঃপর এক তৃতীয়াংশ সালাতে কাটাতেন এবং শেষ ষষ্টাংশে নিদ্রা যেতেন। তিনি একদিন অন্তর একদিন সিয়াম রাখতেন। শত্রুর মোকাবিলায় তিনি কখনও পশ্চাদপসরণ করতেন না"।
নিম্ন দিবাং উপত্যকা জেলা
নিম্ন দিবাং উপত্যকা জেলা ভারতের অরুণাচল প্রদেশ রাজ্যের একটি জেলা। ভারতের ৬৪০টি জেলার মধ্যে এই জেলাটি দশম সর্বনিম্ন জনবহুল জেলা।
১৯৮০ সালের জুন মাসে লোহিত জেলা ভেঙে দিবাং উপত্যকা জেলা গঠিত হয় এবং পরবর্তীতে ২০১১ সালের ১৬ ডিসেম্বর দিবাং উপত্যকা জেলা ভেঙে নিম্ন দিবাং উপত্যকা জেলা গঠিত হয়। এই জেলার জেলা সদর হল রোয়িং।
বিভাগ
অরুণাচল প্রদেশ বিধানসভার ডাম্বুক ও রোয়িং আসনদুটি এই জেলায় অবস্থিত, যা অরুণাচল পূর্ব লোকসভা কেন্দ্রের অংশ।
জনপরিসংখ্যান
২০১১ সালের জনগণনা অনুসারে, নিম্ন দিবাং উপত্যকার জনসংখ্যা ৫৩,৯৮৬, যা সেন্ট কিটস ও নেভিস রাষ্ট্রের জনসংখ্যার প্রায় সমান। জনসংখ্যার হিসেবে এই জেলা ভারতের ৬৪০টি জেলার মধ্যে ৬৩০তম স্থানের অধিকারী। জেলার জনঘনত্ব এবং ২০০১-২০১১ দশকে জনসংখ্যা বৃদ্ধির হার ৭.০১%। 	নিম্ন দিবাং উপত্যকা জেলার লিঙ্গানুপাতের হার প্রতি ১০০০ পুরুষে ৯১৯ জন নারী। এই জেলার সাক্ষরতার হার ৭০.৩৮%.
উদ্ভিদ ও প্রাণী
এই জেলায় বন্যপ্রাণীর প্রাচুর্য পরিরক্ষিত হয়। এখানে মিশমি টাকিন, রেড গোরালের মতো দুষ্প্রাপ্য প্রজাতির প্রাণীর পাশাপাশি দেখা যায় হাতি, বুনো জলমহিষ ইত্যাদি প্রাণীও। দুষ্প্রাপ্য স্ক্ল্যাটারস মোনাল্ম ব্লিথস ট্র্যাগোপান, রুফোস-নেকড হর্নবিল, বেঙ্গল ফ্লোরিক্যান, হোয়াইট-উইংড উড ডাক ইত্যাদি পাখিও দেখা যায়। এছাড়াও মিশমি পাহাড়ে উড়ুক্কু কাঠবিড়ালি দেখা যায়।
১৯৮০ সালে এই জেলায় মেহাও বন্যপ্রাণী অভয়ারণ্য প্রতিষ্ঠিত হয়েছে। এই অভয়ারণ্যের আয়তন ।
মোল্লা মাজদুদ্দিন
মাজদুদ্দীন আল-মাদানী, মদন শাহজাহানপুরী বা মাজদুদ্দীন ওরফে মোল্লা মদন নামেও পরিচিত , ছিলেন ১৮ শতকের একজন ভারতীয় মুসলিম ধর্মতত্ত্ববিদ, ইসলামি ব্যক্তিত্ব, গবেষক ও শিক্ষক ছিলেন। তিনি বাংলার প্রথম আলিয়া মাদ্রাসা, মাদ্রাসা-ই-আলিয়া, কলকাতার প্রতিষ্ঠাতা পরিচালক ও মাদ্রাসার প্রথম হেড মাওলানা ছিলেন। তার উপাধি ছিলো মৌলভি বাহারুল উলুম। তিনি ইসলামি আইন, বালাগাত-মানতিক সম্পর্কেও জ্ঞান রাখতেন।
শিক্ষা
মাজদুদ্দিন উত্তর ভারতের বৃহত্তর বেরেলির শাহজাহানপুরে জন্মগ্রহণ করেন। পরবর্তীতে তিনি শাহ ওয়ালীউল্লাহ দেহলভীর একজন ছাত্র হয়েছিলেন। তিনি দারসে নিজামির শিক্ষার্থী ছিলেন।
কর্মজীবন
১৮ শতকের শেষ ত্রৈমাসিকে, ব্রিটিশ প্রশাসকরা উপলব্ধি করছিলেন যে উপমহাদেশের বিভিন্ন ধর্মীয়, সামাজিক, এবং আইনী রীতিনীতি আরও ভালভাবে পরিচালনা করা প্রয়োজন। এই উদ্যোগের অংশ হিসাবে ভারতের গভর্নর-জেনারেল ওয়ারেন হেস্টিংস ১৭৮০ সালের অক্টোবরে কলকাতা মোহামেডান কলেজ প্রতিষ্ঠা করেন। মোল্লা মাজদুদ্দিন সেপ্টেম্বর মাসে কলকাতায় যান। ২১ সেপ্টেম্বর বেশ কয়েকজন মুসলমান হেস্টিংসকে তার প্রভাব ব্যবহার করে মাদ্রাসায় শিক্ষক হিসেবে মাজদুদ্দিনকে নিয়োগের প্রস্তাব দেন। এইভাবে, মাজদুদ্দিন মাদ্রাসার প্রথম প্রধান পরিচালক ও হেড মাওলানার দায়িত্ব গ্রহণ করেন। তিনি প্রায় এক দশক ধরে সেই ভূমিকা পালন করেন। উত্তর ভারতের একটি জনপ্রিয় ইসলামিক পাঠ্যক্রম দারস-ই নিজামি বাংলা পার্শ্ববর্তী দেশগুলিতে প্রবর্তনের জন্য তাকে প্রায়শই কৃতিত্ব দেওয়া হয়।
১৭৯১ সালে, মাজদুদ্দিনকে ২৪ পরগনার ব্রিটিশ কালেক্টর কর্তৃক অব্যবস্থাপনার অভিযোগে ষড়যন্ত্রের তদন্তের পর তাকে অপসারণ করা হয়। কলকাতা থেকে বরখাস্ত হওয়ার পর, মাজদুদ্দিন বেরেলিতে ফিরে আসেন এবং ইসলামী আইনশাস্ত্র শেখাতে শুরু করেন। বেরিলির তার উল্লেখযোগ্য ছাত্রদের একজন ছিলেন সালামত উল্লাহ কাশফী।
কারৌলি-ঢোলপুর লোকসভা কেন্দ্র
কারৌলি-ঢোলপুর লোকসভা কেন্দ্রটি রাজস্থান রাজ্যের ২৫ টি লোকসভা কেন্দ্রের একটি এবং ২০০৯ সালের লোকসভা কেন্দ্রটি প্রতিষ্ঠিত হয়। এই কেন্দ্রটি তফসিলী জাতিদের জন্য সংরক্ষিত এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রের সকল বিধানসভা কেন্দ্রগুলি কারৌলি জেলা এবং ঢোলপুর জেলার অংশ নিয়ে গঠিত।
ইতিহাস
এই লোকসভা কেন্দ্রে ২০০৯ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্রগুলি
লোকসভা কেন্দ্রটি রাজস্থান রাজ্যের ২০০ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য রাজস্থান বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্র সর্বশেষ ২০১৮ সালে নির্বাচন অনুষ্ঠিত হয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৮১ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৮২ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৮৩ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৮৪ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৭৭ নং বিধানসভা কেন্দ্রের। এই তফসিলী জাতিদের জন্য সংরক্ষিত। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৭৮ নং বিধানসভা কেন্দ্রের। এই তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৭৯ নং বিধানসভা কেন্দ্রের। এই কেন্দ্রটি এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৮০ নং বিধানসভা কেন্দ্রের। এই কেন্দ্রটি এই কেন্দ্রটি তফসিলী জাতিদের জন্য সংরক্ষিত।
বর্তমান ও প্রাক্তন বিজয়ী সাংসদদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি'র মনোজ রাজোরিয়া।
লরি মেন
লরেন্স চার্লস মেন (Laurie Mayne; জন্ম: ২৩ জানুয়ারি, ১৯৪২) পশ্চিম পার্থ এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময় থেকে ১৯৭০-এর দশকের সূচনাকাল পর্যন্ত সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে ওয়েস্টার্ন অস্ট্রেলিয়া দলের প্রতিনিধিত্ব করেন। দলে তিনি মূলতঃ ডানহাতে ফাস্ট-মিডিয়াম বোলিং করতেন। এছাড়াও, বামহাতে নিচেরসারিতে ব্যাটিং করতেন লরি মেন।
প্রথম-শ্রেণীর ক্রিকেট
১৯৬১-৬২ মৌসুম থেকে ১৯৬৯-৭০ মৌসুম পর্যন্ত লরি মেনের প্রথম-শ্রেণীর খেলোয়াড়ী জীবন চলমান ছিল। মজবুত গড়নের ডানহাতি ফাস্ট বোলার ছিলেন লরি মেন।
১৯৬১-৬২ মৌসুমে ওয়েস্টার্ন অস্ট্রেলিয়ার পক্ষে নিজস্ব প্রথম খেলায় অংশ নেন। পার্থে অনুষ্ঠিত ঐ খেলায় প্রতিপক্ষ নিউ সাউথ ওয়েলসের বিপক্ষে দ্বিতীয় ইনিংসে ৭/৭৫ বোলিং পরিসংখ্যান গড়েন। ১৯৬৪-৬৫ মৌসুমে রাজ্য দলে নিজ স্থান পাকাপোক্ত করেন। এ মৌসুমে ২২ উইকেট লাভ করেছিলেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে ছয়টিমাত্র টেস্টে অংশগ্রহণ করেছেন লরি মেন। ৩ মার্চ, ১৯৬৫ তারিখে কিংস্টনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ৫ মার্চ, ১৯৭০ তারিখে পোর্ট এলিজাবেথে স্বাগতিক দক্ষিণ আফ্রিকা দলের বিপক্ষে সর্বশেষ টেস্টে অংশ নেন তিনি।
১৯৬৪-৬৫ মৌসুম শেষে ওয়েস্ট ইন্ডিজ গমনার্থে তাকে অস্ট্রেলিয়া দলের সদস্যরূপে মনোনীত করা হয়। কিংস্টনে সিরিজের প্রথম টেস্টে অভিষেক পর্ব সম্পন্ন হয় লরি মেনের। উভয় ইনিংসেই চারটি করে উইকেট দখল করেন। তবে, পরবর্তী দুই টেস্টে তেমন সফলতার স্বাক্ষর রাখতে পারেননি। ফলশ্রুতিতে, দলের বাইরে অবস্থান করতে হয় তাকে।
ভারত গমন
১৯৬৮-৬৯ মৌসুমে ওয়েস্টার্ন অস্ট্রেলিয়ার পক্ষে পূর্ণাঙ্গ মৌসুম খেলেন। এ মৌসুমে ৪১ উইকেট পান। ফলশ্রুতিতে, আবারও তাকে জাতীয় দলে অংশগ্রহণের আমন্ত্রণ জানানো হয়। ১৯৬৯-৭০ মৌসুমে সিলন, ভারত ও দক্ষিণ আফ্রিকা গমন করেন।
ব্যাটসম্যান হিসেবে তিনি মোটেই সুবিধে করতে পারেননি। ব্যাটিংয়ের সীমাবদ্ধতার কারণে সচরাচর ১০ কিংবা ১১ নম্বরে ব্যাট হাতে মাঠে নামতেন। তবে, ১৯৬৯-৭০ মৌসুমে ভারত সফরে গুয়াহাটিতে পূর্ব অঞ্চলের বিপক্ষে অস্ট্রেলীয় একাদশের সদস্যরূপে নয় নম্বরে নেমেছিলেন ও ৭২ রান তুলেন। এ পর্যায়ে জন গ্লিসনের সাথে নবম উইকেটে ১১৩ রান যুক্ত করে দলকে ৯৬ রানের ব্যবধানে জয়লাভ করতে সবিশেষ ভূমিকা পালন করেন। খেলায় পরবর্তী সর্বোচ্চ ব্যক্তিগত রান ছিল মাত্র ৩৭। এ সংগ্রহটিই পরবর্তীকালে লরি মেনের প্রথম-শ্রেণীর ক্রিকেটে সর্বোচ্চ সংগ্রহ হিসেবে চিত্রিত হয়ে যায়।
ভারতের বিপক্ষে সিরিজের পঞ্চম এবং দক্ষিণ আফ্রিকার বিপক্ষে সিরিজের তৃতীয় ও চতুর্থ টেস্টে তাকে খেলানো হয়। দক্ষিণ আফ্রিকা সফরের শেষ খেলায় অরেঞ্জ ফ্রি স্টেটের বিপক্ষে দ্বিতীয় ইনিংসে ৫/২৬ পান। তন্মধ্যে, খেলার শেষ বলে উইকেট নিয়ে অস্ট্রেলিয়া একাদশকে জয় এনে দিয়েছিলেন তিনি। এ খেলাটিই তার সর্বশেষ প্রথম-শ্রেণীর খেলা ছিল ও তার বয়েস তখন ২৮ ছিল।
অবসর
ইংল্যান্ডের পেশাদার ল্যাঙ্কাশায়ার লীগে দুই মৌসুম খেলেন। বার্নলি দলের সদস্যরূপে ১৯৬৮ ও ১৯৬৯ সালে অংশ নিয়ে ১৮৪ উইকেট দখল করেন তিনি।
ক্রিকেট খেলা থেকে অবসর গ্রহণের পর ফাস্ট বোলারদের প্রশিক্ষণ দিতেন। স্বল্প দৌঁড়ে এবং নো-বল ও আঘাত থেকে দূরে থাকার বিষয়ে নজরদারী করতেন।
তুলসীদাস বলরাম
তুলসীদাস বলরাম (৩০ নভেম্বর ১৯৩৬ - ১৬ ফেব্রুয়ারি ২০২৩), (বা তুলসীদাস বলরামন) ছিলেন একজন কিংবদন্তি ভারতীয় ফুটবলার। ভারতীয় ফুটবলে চুনী গোস্বামী ও পি কে বন্দ্যোপাধ্যায়ের সঙ্গে ভালো ত্রয়ীর একজন ছিলেন তিনি। অলিম্পিক গেমস সহ আন্তর্জাতিক প্রতিযোগিতায় দেশের প্রতিনিধিত্ব করেছিলেন।  তিনি ভারতের সর্বকালের সর্বশ্রেষ্ঠ ফুটবল স্ট্রাইকারদের একজন হিসাবে বিবেচিত হন।
বলরাম কলকাতার ইস্টবেঙ্গলের হয়ে বহু ট্রফি লাভ করেন এবং ১৯৬১-৬২ খ্রিস্টাব্দে দলের অধিনায়কত্ব করেন।  ১৯৫০ এবং ১৯৬০ দশকে ভারতীয় ফুটবলের স্বর্ণযুগের অন্যতম সেরা এই ফুটবলার সেন্টার ফরোয়ার্ডে বা লেফট উইঙ্গার হিসাবেও খেলতেন। ১৯৬২ খ্রিস্টাব্দে তিনি ভারত সরকারের অর্জুন পুরস্কার লাভ করেন।
জন্ম ও প্রারম্ভিক জীবন
তুলসীদাস বলরাম ১৯৩৬ খ্রিস্টাব্দের ৪ অক্টোবর ব্রিটিশ ভারতের অধুনা তেলঙ্গানার সেকেন্দ্রাবাদের আম্মাগুডা গ্রামের এক অত্যন্ত দরিদ্র পরিবারে জন্মগ্রহণ করেন।  প্রতিপালিত হন মায়ের কাছে। তাদের দুবেলা দুমুঠো খাবার জুটত না। সেকারণে তার মা চাইতেন কিছু লেখাপড়া শিখে সরকারি করণিক হয়ে অন্তত অন্নের সংস্থান করতে পারবেন। কিন্ত কিশোর বলরামের প্রবল আগ্রহ ছিল ফুটবল খেলার প্রতি।
খেলোয়াড় জীবন
বলরামের ফুটবল জীবনে প্রথম সুযোগ আসে ১৯৫৫ খ্রিস্টাব্দে তার ১৯ বছর বয়সে। বলরাম আচমকাই তৎকালীন হায়দরাবাদ ফুটবল সংস্থার সভাপতি সৈয়দ আব্দুল রহিমের চোখে পড়ে যান। লোয়ার ডিভিশন লিগের রাইডার্স ক্লাবের হয়ে খেলতে সেকেন্দরাবাদ থেকে হায়দ্রাবাদে আসেন। তার বল নিয়ন্ত্রণের দক্ষতা তাকে মুগ্ধ করে। ১৯৫৬-৫৭ খ্রিস্টাব্দে সন্তোষ ট্রফিতে অসাধারণ ক্রীড়াদক্ষতা এবং ফাইনাল খেলায় বোম্বাই-কে ৪-১ গোলে পরাজিত করায় মেলবোর্ন অলিম্পিক্সে বলরাম ভারতীয় দলে স্থান পেয়ে যান।
আন্তর্জাতিক দলের বিপক্ষে তার ক্রীড়ানৈপুণ্য বজায় ছিল। ভারতে ফেরার পর তাকে কলকাতার ইস্টবেঙ্গল ক্লাব দলে নিতে চেয়েছিল। কিন্তু তিনি সম্মানজনক কাজ পাবার আশায় প্রথমে হায়দরাবাদ সিটি পুলিশের দলে যোগ দেন। কিন্তু সম্মানজনক কাজ না পাওয়ায় চলে আসেন কলকাতায় এবং ইস্টবেঙ্গল ক্লাবেই যোগ দেন। তার এই সিদ্ধান্তে ১৯৫৬ খ্রিস্টাব্দ হতে ১৯৬২ খ্রিস্টাব্দ পর্যন্ত সময়টা কলকাতায়  অত্যন্ত গুরুত্বপূর্ণ ছিল। কলকাতার ইস্টবেঙ্গল ক্লাবে যোগ দেন এবং শেষে দলের অধিনায়ক হিসেবে দায়িত্ব পালন করেন। ইস্টবেঙ্গল ক্লাবে, বলরামের কারণেই ১৯৫৮ খ্রিস্টাব্দে আইএফএ শিল্ড এবং ১৯৫৯, ১৯৬০ এবং ১৯৬২ খ্রিস্টাব্দে সন্তোষ ট্রফি সহ বেশ কয়েকটি শিরোপা অর্জন করেছিল। ইস্টবেঙ্গলে থাকাকালীন বলরাম কোচ সুশীল ভট্টাচার্যের অধীনে খেলেন। ১৯৫৯ খ্রিস্টাব্দে সিএফএল মরসুমে তিনি ২৩ গোল করে দ্বিতীয় সর্বোচ্চ গোলদাতা হন। ইস্টবেঙ্গল ক্লাবের হয়ে তিনি সাকুল্যে ১০৪ টি গোল সহ বহু ট্রফি লাভ করেন।
১৯৫৬ খ্রিষ্টাব্দে মেলবোর্ন অলিম্পিকে তিনি জাতীয় দলে যুক্ত হন এবং প্রথম খেলেন যুগোস্লাভিয়ার বিরুদ্ধে। এই অলিম্পিকে বলরাম এবং ভারতীয় দল অলিম্পিকে প্রথমবারের মত চতুর্থ স্থানে আসেন।
১৯৬০ খ্রিস্টাব্দে রোমে গ্রীষ্মকালীন অলিম্পিকে বলরামের জীবনের অন্যতম খেলা ছিল। গতি এবং বল নিয়ন্ত্রণে তিনি প্রথম হাঙ্গেরির বিরুদ্ধে দুর্দান্ত খেলেছেন। এই ম্যাচে বলরাম ৭৯ তম মিনিটে প্রথম গোল করেন।
সারা টুর্নামেন্টে ভারতীয় দলের তিনটি গোলের দুইটিই ছিল বলরামের। পেরুর বিরুদ্ধে টুর্নামেন্টের শেষ খেলায় বলরামই একমাত্র গোল করেন।
১৯৫৮ খ্রিস্টাব্দের টোকিওতে এশিয়ান গেমসের সময়, হংকংয়ের বিরুদ্ধে ২-২ গোলে অসমাপ্ত থাকলে, অতিরিক্ত সময়ে আঘাত সত্ত্বেও বলরাম দুটি গোল করে জাতীয় দলকে ৫-২ গোলের ব্যবধানে বিজয়ী করেন।
তবে বলরামের খেলোয়াড় জীবনে সবচেয়ে জনপ্রিয় এবং গৌরবময় মুহূর্ত ছিল ১৯৬২ খ্রিস্টাব্দে জাকার্তায় এশিয়ান গেমসে। বলরাম প্রতিটি খেলায় অসামান্য খেলেন এবং দুটি গোল করেন, থাইল্যান্ড এবং জাপানের বিপক্ষে একটি করে। এশিয়ান গেমসে ভারত প্রথম সোনাজয়ীর  শিরোপা অর্জন করে।
১৯৬৩ খ্রিস্টাব্দে বলরাম স্বাস্থ্যের কারণে ক্রীড়াঙ্গণ থেকে অবসর গ্রহণ করেন। পরের বছর ইসরায়েলে এএফসি এশিয়ান কাপে ভারতীয় দল তার অনুপস্থিতি প্রবলভাবে অনুভব করেছিল।
বলরামের ক্রীড়ানৈপুণ্য সম্পর্কে মন্তব্য করতে গিয়ে তার প্রাক্তন সতীর্থ সুকুমার সমাজপতি বলেন-
কোচিং ক্যারিয়ার
কলকাতা মেয়রের একাদশের কোচ হিসেবে বলরাম বাসুদেব মণ্ডল এবং সংগ্রাম মুখার্জির মতো খেলোয়াড়দের গড়ে তোলার ক্ষেত্রে যথোপযুক্ত ভূমিকা পালন করেছিলেন। তবে প্রতি পদে পদে বাধার সম্মুখীন হতে হয়েছে তাকে। তার কোচিংয়ের অধীনে ভারতের যুব ফুটবল দল জার্মানিতে খেলার আমন্ত্রণ পায়, তখন ভারত সরকার তার ভিসা প্রত্যাখ্যান করে। প্রিয়রঞ্জন দাশমুন্সির অধীনে সর্বভারতীয় ফুটবল ফেডারেশন সময়মতো তার ভিসা প্রদানে অস্বীকার করে। তার দল শেষ পর্যন্ত বার্লিনে অসাধারণ খেলে এবং চারটি ম্যাচে অপরাজিত থাকে।
বলরাম দমদম পৌরসভার 'কিংস্টন-নিখিল নন্দী ফুটবল একাডেমি'র উপদেষ্টা হিসাবেও কাজ করেছিলেন।
পরবর্তী জীবন ও মৃত্যু
শেষ জীবনে বলরাম হুগলির উত্তরপাড়ার একাকীই বসবাস করতেন। তিনি অকৃতদার ছিলেন। ২০২২ খ্রিস্টাব্দের ২৬ ডিসেম্বর পেটের ব্যথা এবং অন্যান্য বার্ধক্যজনিত সমস্যা নিয়ে কলকাতার একটি হাসপাতালে ভর্তি হয়েছিলেন।।
দীর্ঘ অসুস্থতার পর ২০২৩ খ্রিস্টাব্দে ১৬ ফেব্রুয়ারি ৮৭ বৎসর বয়সে কলকাতার এক বেসরকারি হাসপাতালে পরলোক গমন করেন।
সম্মাননা
ইস্টবেঙ্গল ক্লাব
হায়দ্রাবাদ
বেঙ্গল নাগপুর রেলওয়ে
ব্যক্তিগত-
বুলিয়ান ডোমেন
গণিত এবং বিমূর্ত বীজগণিতে বুলিয়ান ডোমেন হলো একটি ২টি উপাদানের একটি সেট। এর উপাদানদ্বয় হলো সত্য ও মিথ্য। যুক্তিবিজ্ঞান, গণিত এবং তাত্ত্বিক কম্পিউটার বিজ্ঞানে, একটি বুলিয়ান ডোমেন হলো {0, 1}    or \mathbb{B}.
একটি বুলিয়ান ডোমেনে সাধারণত যে বীজগণিতীয় কাঠামো বিদ্যমান থাকে তা হল দুই উপাদান বিশিষ্ট বুলিয়ান বীজগণিত । আবদ্ধ জালির শ্রেণীতে প্রাথমিক অবজেক্ট হল একটি বুলিয়ান ডোমেইন।
কম্পিউটার বিজ্ঞানে, বুলিয়ান ভেরিয়েবল এমন একটি ভেরিয়েবল যা বুলিয়ান ডোমেনে উপস্থিত মানগুলোর যেকোনো একটিকে ধারণ করে। কিছু প্রোগ্রামিং ভাষাতে বুলিয়ান ডোমেনের উপাদানগুলির জন্য সংরক্ষিত শব্দ বা চিহ্ন রয়েছে, উদাহরণস্বরূপ  এবং   । যাইহোক, অনেক প্রোগ্রামিং ভাষায় সেই অর্থে বুলিয়ান ডেটাটাইপ নেই। C বা BASIC- এ, উদাহরণস্বরূপ, মিথ্যাকে সংখ্যা 0 দ্বারা এবং সত্যকে 1 বা −1 দ্বারা প্রকাশ করা হয় এবং এই মানগুলি ধারণ করতে পারে এমন সমস্ত ভেরিয়েবল অন্য কোনো সংখ্যাসূচক মানও ধারণ করতে পারে।
সাধারণীকরণ
বুলিয়ান ডোমেন {0, 1} একক ব্যবধান [ 0,1 ] দ্বারা প্রতিস্থাপিত হতে পারে, যে ক্ষেত্রে শুধুমাত্র 0 বা 1 মান নেওয়ার পরিবর্তে, 0 এবং 1 সহ এবং এর মধ্যে যে কোনও মান ধরে নেওয়া যেতে পারে। বীজগণিতভাবে, negation (NOT) দিয়ে প্রতিস্থাপিত হয় 1-x, সংযোগ (AND) গুণের সাথে প্রতিস্থাপিত হয় ( xy ), এবং বিচ্ছেদ (OR) ডি মরগানের আইনের মাধ্যমে সংজ্ঞায়িত করা হয়েছে.
এই মানগুলিকে যৌক্তিক সত্য মান হিসাবে ব্যাখ্যা করলে একটি বহু-মূল্যবান যুক্তি পাওয়া যায়, যা ফাজি লজিক এবং সম্ভাব্য যুক্তির ভিত্তি তৈরি করে। এই ব্যাখ্যাগুলিতে, একটি মানকে সত্যের "ডিগ্রি" হিসাবে ব্যাখ্যা করা হয় - একটি প্রস্তাব কতটা সত্য, বা প্রস্তাবটি সত্য হওয়ার সম্ভাবনা।
এস এম আরিফ-উর-রহমান
এস এম আরিফ-উর-রহমান একজন বাংলাদেশি সরকারি কর্মকর্তা যিনি ২৬ মে ২০১৯ সাল থেকে ১৫ ফেব্রুয়ারি ২০২০ সাল পর্যন্ত মুক্তিযুদ্ধ বিষয়ক মন্ত্রণালয়ের সচিব হিসেবে দায়িত্ব পালন করেছেন।
জন্ম ও প্রাথমিক জীবন
এস এম আরিফ-উর-রহমান যশোর জেলার শার্শা উপজেলার বারিপোতা গ্রামে জন্মগ্রহণ করেন। তিনি রাজশাহী বিশ্ববিদ্যালয় থেকে সমাজবিজ্ঞানে স্নাতক ও স্নাতকোত্তর ডিগ্রি লাভ করেন। তিনি এক পুত্র সন্তানের জনক।
কর্মজীবন
এস এম আরিফ-উর-রহমান বিসিএস প্রশাসন ক্যাডারের সপ্তম ব্যাচের কর্মকর্তা হিসেবে ১৫ ফেব্রুয়ারি ১৯৮৮ সালে চাকুরীতে যোগদান করেন। তিনি মাঠ প্রশাসনে সহকারী কমিশনার, নেজারত ডেপুটি কালেক্টর, রেভিনিউ ডেপুটি কালেক্টর, জেনারেল সার্টিফিকেট অফিসার, উপজেলা নির্বাহী অফিসার, অতিরিক্ত জেলা প্রশাসক, অতিরিক্ত জেলা ম্যাজিস্ট্রেট, জেলা প্রশাসক হিসেবে এবং বাংলাদেশ সচিবালয়ে বিদ্যুৎ বিভাগে উপসচিব এবং গৃহায়ন ও গণপূর্ত মন্ত্রণালয়ে যুগ্মসচিব ও অতিরিক্ত সচিব হিসেবে দায়িত্ব পালন করেন।
তিনি ২৬ মে ২০১৯ সাল থেকে ১৫ ফেব্রুয়ারি ২০২০ সাল পর্যন্ত মুক্তিযুদ্ধ বিষয়ক মন্ত্রণালয়ের সচিব হিসেবে দায়িত্ব পালন করেছেন।
জাপানের জনপরিসংখ্যান
thumb|255px|right|১৯৫০ সালের পর থেকে জাপানের জন্ম ও মৃত্যহার ২০০৮ সালে জাপানের জনসংখ্যা ছিল ১২ কোটি ৭৭ লক্ষ, ফলে জাপান বিশ্বের ১০ম জনবহুল দেশ। ১৯শ শতকের শেষ দিকে এবং ২০শ শতকের শুরুর দিকে জাপানে জনসংখ্যার দ্রুত বৃদ্ধি ঘটে। তবে সম্প্রতি জন্মহারের পতন এবং বিদেশ থেকে নীট অভিবাসন মোটামুটি শূন্যের কোঠায় হওয়াতে অতি সম্প্রতি, ২০০৫ সাল থেকে, জাপানের জনসংখ্যা হ্রাস পেতে শুরু করেছে। জাপানের জনগণ জাতিগতভাবে একই রকম, এখানে জনসংখ্যার ঘনত্ব অত্যন্ত বেশি এবং গড় আয়ু ৮১ বছরের কিছু বেশি, যা পৃথিবীর সর্বোচ্চগুলির একটি। ২০২৫ সাল নাগাদ ৬৫ থেকে ৮৫ বছর বয়সবিশিষ্ট নাগরিকের অংশ ৬% থেকে ১৫%-এ উন্নীত হবে বলে আশা করা হচ্ছে।